|  |  |
| --- | --- |
| 29.12.2016. | Nr.15/9 |

**JELGAVAS PILSĒTAS DOMES 2010.GADA 20.MAIJA LĒMUMA NR.7/40 ATZĪŠANA PAR SPĒKU ZAUDĒJUŠU**

(ziņo I.Škutāne)

**Atklāti balsojot: PAR – 13** (A.Rāviņš, I.Jakovels, S.Stoļarovs, V.Grigorjevs, J.Bacāns, V.Ļevčenoks, R.Vectirāne, M.Buškevics, A.Garančs, D.Olte, A.Rublis, A.Tomašūns, J.Strods), **PRET-** nav, **ATTURAS** – nav,

Jelgavas pilsētas domes administrācijā saņemta SIA “Jelgavas autobusu parks” (turpmāk - Kapitālsabiedrība) 2016.gada 13.decembra vēstule Nr.1-19-1/196 ar lūgumu atzīt par spēku zaudējušu Jelgavas pilsētas domes 2010.gada 20.maija lēmumu Nr.7/40 ”Vienotas piecu kalendāro dienu abonementa biļetes ieviešana braukšanai autobusā un vilcienā un maksas daļas noteikšana braukšanai autobusā Jelgavas pilsētas nozīmes maršrutu tīkla maršrutu pirmajā zonā” sakarā ar to, ka no 2017.gada 1.janvāra tiks pārtraukta vienotās piecu dienu kalendāro abonementa biļešu realizācija AS “Pasažieru vilciens” kasēs.

Saskaņā ar likuma ”Par pašvaldībām” 15.panta pirmās daļas 19.punktu, 21.panta pirmās daļas 27.punktu, Sabiedriskā transporta pakalpojumu likuma 16.panta trešo daļu, Ministru kabineta 2015.gada 28.jūlija noteikumiem Nr.435 ”Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” un Kapitālsabiedrības 2016.gada 13.decembra vēstuli Nr. 1-19-1/196,

**JELGAVAS PILSĒTAS DOME NOLEMJ:**

Atzīt par spēku zaudējušu Jelgavas pilsētas domes 2010.gada 20.maija lēmumu Nr.7/40 ”Vienotas piecu kalendāro dienu abonementa biļetes ieviešana braukšanai autobusā un vilcienā un maksas daļas noteikšana braukšanai autobusā Jelgavas pilsētas nozīmes maršrutu tīkla maršrutu pirmajā zonā”.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

Jelgavā 2016.gada 29.decembrī